উদ্দেশ্য ভালই ছিল। জাতীয় ক্রিকেট দলকে অভিনন্দন জানানোই ছিল আসল উদ্দেশ্য। আর সেই কাজটা করতে গিয়ে মারাত্মক ভুল করে ফেললেন পাকিস্তানের প্রাক্তন রেলমন্ত্রী এবং আওয়ামি মুসলিম লিগের পৃষ্ঠপোষক।
রবিবার পাকিস্তান অস্ট্রেলিয়ার মাটিতে অজিদের হারিয়ে পাঁচ ম্যাচের ওয়ানডে সিরিজে সমতা (১-১) ফিরিয়ে এনেছে। আর পাকিস্তানের এই জয়ের খবর পাওয়ার পরেই আর স্থির থাকতে পারেননি শেখ রশিদ আহমেদ। তিনি টুইটারে অভিনন্দন জানিয়েছেন পাকিস্তানকে। লিখেছেন, ‘ওয়েল প্লেড গ্রিন শিটস।’  অর্থাৎ জাতীয় দলকে মল-বিষ্ঠা বলেছেন পাক-মন্ত্রী। 

এই সেই মন্ত্রীর টুইট। 
আসলে তিনি লিখতে গিয়েছিলেন, ‘ওয়েল প্লেড গ্রিন শার্টস।’ বানান ভুলে সর্বনাশ করে ফেলেন পাকিস্তানের এই রাজনৈতিক নেতা। নিজের ভুল বুঝতে পেরে সেই পোস্টটা ডিলিট করে দেন শেখ রশিদ। তার বদলে নতুন করে আবার অভিনন্দন জানিয়ে টুইট করেন তিনি। কিন্তু ততক্ষণে রশিদের মহাভুলের মালুম পেয়ে গিয়েছে গোটা পৃথিবী। শুরু হয়ে যায় টীকা টীপ্পনি।